
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1675 

23 Αυγούστου 2007 


ΑΠΟΦΑΣΕΙ Σ 

Αριθμ. 8004/1/23-μζ 

Είσπραξη και απόδοση στο Ε.Τ.Ε.Χ. και το Τ.Α.Υ.Α.Π. πο¬ 
σοστού 10% από τηλεοπτικά δικαιώματα αθλητικών 
σωματείων και συναφείς διαφημίσεις, κατ' εφαρμο¬ 
γή των διατάξεων του άρθρου 14 του ν. 3554/2007 
(Α' 80). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 1 του άρθρου 33 του ν. 
2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνομί¬ 
ας και άλλες διατάξεις» (Α' 41), όπως αυτή αντικαταστά- 
θηκε από τις διατάξεις του άρθρου 14 του ν. 3554/2007 
«Εισοδηματική πολιτική έτους 2007» (Α' 80). 

2. Τις διατάξεις της παρ. 4 του άρθρου 106 και του 
άρθρου 60 του ν. 2362/1995 «Περί Δημοσίου Λογιστικού, 
ελέγχου των δαπανών του Κράτους και άλλες διατά¬ 
ξεις» (Α' 247). 

3. Τις διατάξεις της παρ. 16 του άρθρου 8 του ν. 
1882/1990 «Μέτρα για την περιστολή της φοροδιαφυ¬ 
γής, διαρρυθμίσεις στην άμεση και έμμεση φορολογία 
και άλλες διατάξεις» (Α' 43), όπως τροποποιήθηκε με 
τις διατάξεις της παρ. 2 του άρθρου 8 του ν. 2386/1996 
(Α' 43) και της παρ. 6 του άρθρου 27 του ν. 2682/1999 
(Α' 16) και ισχύει. 

4. Τις διατάξεις του άρθρου 12 του ν. 2328/1995 (Α' 159), 
όπως ισχύει «Νομικό καθεστώς της ιδιωτικής τηλεόρα¬ 
σης και της τοπικής ραδιοφωνίας, ρύθμιση θεμάτων της 
ραδιοτηλεοπτικής αγοράς και άλλες διατάξεις». 

5. Τις διατάξεις της παρ. 7 του άρθρου 32 του ν. 
2648/1998 «Ρυθμίσεις δασμολογικού και φορολογικού 
περιεχομένου, τροποποίηση του Κώδικα Φορολογικής 
Δικονομίας και άλλες διατάξεις» (Α' 238). 

6. Το άρθρο 90 του κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π. δ/τος 63/2005 (Α' 98). 

7. Τις διατάξεις του π.δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 


8. Τις διατάξεις της υπ’ αριθμ. 1065606/7222/ΔΕ- 
Β/18.7.2000 απόφασης του Υπουργού Οικονομικών (Β' 
951). 

9. Τις διατάξεις της υπ’ αριθμ. 37930/ΔΙΟΕ 1264 από 
14.10.2005 (Β' 1432) κοινής υπουργικής απόφασης του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών», όπως ισχύει μετά την τρο¬ 
ποποίησή της με την υπ’ αριθμ. 5733/ΔΙΟΕ179/9.2.2006 
(Β' 204) κοινή υπουργική απόφαση του Πρωθυπουργού 
και του Υπουργού Οικονομίας και Οικονομικών. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 
Γ ενικά 

Από τα τηλεοπτικά δικαιώματα των αθλητικών σω¬ 
ματείων, των τμημάτων αμειβομένων αθλητών και των 
αθλητικών ανώνυμων εταιρειών, για τη μετάδοση αγώ¬ 
νων που αναφέρονται στο εδάφ. α' της παρ. 4 του άρ¬ 
θρου 41 του ν. 2725/1999 (Α' 121), όπως αντικαταστάθηκε 
με τις διατάξεις του άρθρου 1 του ν. 3057/2002 (Α' 239) 
και των συναφών με αυτούς διαφημίσεων, καθώς και 
από τα αντίστοιχα δικαιώματα των αθλητικών οργανι¬ 
σμών που διοργανώνουν διεθνείς ευρωπαϊκούς αγώνες, 
παγκόσμιους και ολυμπιακούς αγώνες, ποσοστό 10% 
εισπράττεται από τις οικείες Δ.Ο.Υ. και αποδίδεται ως 
έσοδο στο Επικουρικό Ταμείο Ελληνικής Χωροφυλακής 
(Ε.Τ.Ε.Χ.) και το Ταμείο Ασφάλισης Υπαλλήλων Αστυ¬ 
νομίας Πόλεων (Τ.Α.Υ.Α.Π.) κατά ποσοστό 68% και 32% 
αντίστοιχα (άρθρο 14 του ν. 3554/2007). 

Άρθρο 2 
Έννοια όρων 

Για την εφαρμογή της απόφασης αυτής νοούνται 
ως: 

α. «Επιχειρήσεις Μέσων Ενημέρωσης (Ε.Μ.Ε.)» οι επιχει¬ 
ρήσεις, ανεξαρτήτως νομικής μορφής ή φύσης, οι οποί¬ 
ες υπάγονται στη δικαιοδοσία του ελληνικού κράτους 
και έχουν ως δραστηριότητα, αποκλειστική ή μη, την 
εγκατάσταση και λειτουργία ή τη διαχείριση τηλεοπτι¬ 
κού σταθμού ή την εκπομπή ή μετάδοση τηλεοπτικού 
σήματος, με οποιαδήποτε μορφή ή τρόπο, όπως είναι 

η ελεύθερη λήψη, καλωδιακή, συνδρομητική, δορυφο¬ 
ρική, ψηφιακή, ενσύρματη, ασύρματη, σύμφωνα με την 
εκάστοτε ισχύουσα νομοθεσία. Στην έννοια των Ε.Μ.Ε. 
ανήκουν και η Ελληνική Ραδιοφωνία - Τηλεόραση Α.Ε.», 
οι συνδεδεμένες με αυτήν εταιρείες κατά την έννοια 
του άρθρου 42Ε του κ.ν. 2190/1920 καθώς και τα μέσα 
ενημέρωσης που ανήκουν εξ ολοκλήρου σε νομικά πρό¬ 
σωπα δημοσίου δικαίου, στους Οργανισμούς τοπικής 
αυτοδιοίκησης ή στις επιχειρήσεις αυτών που ασκούν 
τις παραπάνω δραστηριότητες. 

β. «Αγώνες» : Οι αγώνες ποδοσφαίρου, καλαθοσφαί¬ 
ρισης, πετοσφαίρισης, υδατοσφαίρισης και χειροσφαί¬ 
ρισης (άρθρο 41 παρ. 4 ν. 2725/1999). 

γ. «Αθλητικά σωματεία»: τα αθλητικά σωματεία, τα 
τμήματα αμειβομένων αθλητών και οι αθλητικές ανώ¬ 
νυμες εταιρείες, καθώς και οι αθλητικοί οργανισμοί που 
διοργανώνουν διεθνείς, ευρωπαϊκούς, παγκόσμιους ή 
ολυμπιακούς αγώνες. 

δ. «Τηλεοπτική μετάδοση»: η μέσω τηλεοπτικής συ¬ 
σκευής απευθείας ή μαγνητοσκοπημένη μετάδοση των 
αγώνων ή στιγμιοτύπων αυτών με ηλεκτρομαγνητικά 
κύματα ή καλώδια ή άλλους υλικούς αγωγούς ή με οποι- 
οδήποτε άλλο τρόπο και τεχνικό μέσο, παράλληλα προς 
την επιφάνεια της γης ή μέσω δορυφόρου συμπεριλαμ¬ 
βανομένων των συστημάτων αμφίδρομης ψηφιακής ή μη 
τηλεόρασης, μέσω αποκωδικοποιητή ή άλλης τεχνικής 
μεθόδου ανεξαρτήτως μεθόδου επεξεργασίας του σή¬ 
ματος (ψηφιακή ή αναλογική) καθώς και η μετάδοση 
μέσω διαδικτύου ή καθ' οιονδήποτε άλλο τρόπο στην 
Ελλάδα και στο εξωτερικό. 

Άρθρο 3 

Διαδικασία είσπραξης - καταβολής 

1. Οι επιχειρήσεις μέσων ενημέρωσης ή οι νόμιμοι 
εκπρόσωποί τους ή οι υπέρ αυτών ενεργούντες που 
έχουν αναλάβει την τηλεοπτική μετάδοση αγώνων 
αθλητικών σωματείων, καταβάλλουν ποσοστό δέκα τοις 
εκατό (10%) από το συνολικό συμφωνηθέν αντάλλαγ¬ 
μα στην αρμόδια για τη φορολογία του εισοδήματος 
τους Δ.Ο.Υ., με δήλωσή τους, σύμφωνα με το υπόδειγμα 
του παραρτήματος, η οποία υποβάλλεται εντός του 
πρώτου δεκαπενθημέρου του επόμενου μήνα από την 
έκδοση του σχετικού παραστατικού. Στην περίπτωση 
που για το συνολικό συμφωνηθέν αντάλλαγμα εκδίδο- 
νται περισσότερα παραστατικά καταβάλλεται, εντός 
της ανωτέρω προθεσμίας, ποσοστό 10% επί της ανα¬ 
γραφόμενης αξίας κάθε παραστατικού. Ειδικά στις πε¬ 
ριπτώσεις τηλεοπτικής μετάδοσης αγώνων ελληνικών 
αθλητικών σωματείων στο εξωτερικό από επιχειρήσεις 
μέσων ενημέρωσης της αλλοδαπής, η ως άνω καταβολή 
γίνεται από τα δικαιούχο αθλητικά σωματεία, με την ίδια 
διαδικασία. Εφόσον η σύμβαση έχει καταρτισθεί μόνο 
σε ξένη γλώσσα συνοδεύεται υποχρεωτικά από επίσημη 
μετάφραση. Αν στη σύμβαση προβλέπεται ως υποχρέ¬ 
ωση της επιχείρησης μέσων ενημέρωσης η διάθεση 
τηλεοπτικού χρόνου διαφήμισης στο αντισυμβαλλόμενο 
αθλητικό σωματείο ή στον υπέρ αυτού ενεργούντα, ανε¬ 
ξάρτητα αν ο χρόνος αυτός διατίθεται δωρεάν ή όχι ή 
η αξία του συμψηφίζεται με μέρος του ανταλλάγματος 
της τηλεοπτικής μετάδοσης, η επιχείρηση μέσων ενη¬ 
μέρωσης υποχρεούται να αποδώσει ποσοστό 10% από 


την αξία που αναλογεί στο χρόνο αυτό, σύμφωνα με 
τον επίσημο τιμοκατάλογό της που κατατίθεται στην 
αρμόδια Δ.Ο.Υ. Η απόδοση του ποσοστού αυτού γίνεται 
μέχρι το τέλος του έτους που με βάση τη σύμβαση 
διατίθεται ο ως άνω διαφημιστικός χρόνος. 

2. Η Δ.Ο.Υ. που εισπράττει τα ανωτέρω ποσά, αποδίδει 
αυτά στο Ε.Τ.Ε.Χ. και το Τ.Α.Υ.Α.Π., κατά ποσοστό 68% 
και 32% αντίστοιχα, και τα καταθέτει στον αντίστοιχο 
λογαριασμό διαθεσίμων του ταμείου ως εξής : 

α. Ε.Τ.Ε.Χ. : Αρ. Λογ. Εμπορικής Τράπεζας ΙΒΑΝ ΘΒ 
2601200010000000081772061. 

β. Τ.Α.Υ.Α.Π.: Αρ. Λογ. Εθνικής Τράπεζας Ελλάδος ΙΒΑΝ 
ΟΒ 8601100400000004054590361. 

3. Η ίδια Δ.Ο.Υ. αποστέλλει στα ως άνω ταμεία αντί¬ 
γραφο της δήλωσης κατάθεσης και των σχετικών πα¬ 
ραστατικών. 

4. Τα χρηματικά ποσά που οφείλονται για το χρονικό 
διάστημα από 16.4.2007, ημερομηνία έναρξης ισχύος 
του ν. 3554/2007 (Α' 80), μέχρι και τη δημοσίευση της 
παρούσας απόφασης θα καταβληθούν εντός εξήντα (60) 
ημερών από την έναρξη ισχύος της απόφασης αυτής με 
την προαναφερόμενη στο παρόν άρθρο διαδικασία. 

Άρθρο 4 

Λοιπές υποχρεώσεις 

Τα αναφερόμενα στην παράγραφο 1 του προηγούμε¬ 
νου άρθρου νομικά ή φυσικά πρόσωπα που συνάπτουν 
συμβάσεις για τη μετάδοση των αγώνων υποχρεούνται 
να αποστέλλουν στο Ε.Τ.Ε.Χ. και Τ.Α.Υ.Α.Π. αντίγραφα 
αυτών, εντός δέκα ημερών από την υπογραφή τους, 
καθώς επίσης και αντίγραφα των προβλεπόμενων από 
την υπ’ αριθμ. 1065606/7222/ΔΕ-Β718.7.2000 (Β' 951) 
απόφαση Υπουργού Οικονομικών, καταστάσεων στις 
οποίες καταχωρούνται οι προαναφερόμενες Συμβάσεις, 
θεωρημένων από την αρμόδια Δ.Ο.Υ., εντός δέκα ημε¬ 
ρών από τη θεώρησή τους. Την ίδια υποχρέωση έχουν 
και για κάθε τροποποίηση τέτοιας σύμβασης. Επίσης, 
υποχρεούνται να αποστέλλουν στους εν λόγω φορείς 
αντίγραφο της σχετικής μηνιαίας δήλωσης που υπο¬ 
βάλλεται στην οικεία Δ.Ο.Υ. και του εκδιδόμενου από 
αυτή διπλοτύπου είσπραξης εντός δέκα ημερών από 
της καταβολής. 

Άρθρο 5 

Διαδικασία ελέγχου - καταλογισμός - 
ταμειακή βεβαίωση - είσπραξη 

1. Το ποσό το οποίο σύμφωνα με το άρθρο 1 καταβάλ¬ 
λεται στην αρμόδια Δ.Ο.Υ. για λογαριασμό των Ταμείων 
Ε.Τ.Ε.Χ. και Τ.Α.Υ.Α.Π. εισπράττεται με τη διαδικασία που 
προβλέπεται από τις διατάξεις του ν.δ.356/1974 «Περί 
Κώδικος Εισπράξεως Δημοσίων Εσόδων» (Α' 90). 

2. Σε περίπτωση κατά την οποία τα δικαιούχο ταμεία 
Ε.Τ.Ε.Χ. και Τ.Α.Υ.Α.Π. διαπιστώσουν τη μη καταβολή του 
ως άνω ποσού, ενημερώνουν τον υπόχρεο για την κατα¬ 
βολή αυτού, τάσσοντας προς τούτο σχετική προθεσμία, 
η οποία δεν μπορεί να υπερβαίνει τις 30 ημέρες από την 
εκπνοή της προβλεπόμενης ημερομηνίας καταβολής. 
Σε περίπτωση μη καταβολής τα ως άνω ασφαλιστικά 
ταμεία καταλογίζουν το οφειλόμενο ποσό σε βάρος 
του υπόχρεου, ενημερώνουν εγγράφως αυτόν και απο¬ 
στέλλουν στην αρμόδια Δ.Ο.Υ. τη σχετική πράξη για 
βεβαίωση και είσπραξη. Στη συνέχεια με πράξη του 
προϊσταμένου της οικείας Δ.Ο.Υ., το ποσό βεβαιώνεται 

σε βάρος του οφειλέτη και αποστέλλεται σ' αυτόν ατο¬ 
μική ειδοποίηση για την καταβολή του, σύμφωνα με το 
άρθρο 4 του Κώδικα Εισπράξεως Δημοσίων Εσόδων. Σε 
περίπτωση μη καταβολής εφαρμόζονται περαιτέρω οι 
διατάξεις του Κώδικα αυτού. 

3. Όταν τα ασφαλιστικά ταμεία διαπιστώνουν την 
υποβολή ανακριβούς δηλώσεως από τον υπόχρεο, κα¬ 
ταλογίζουν το οφειλόμενο ποσό σε βάρος αυτού και 
ενεργούν για τη βεβαίωση και είσπραξή του, σύμφωνα 
με την αναφερόμενη στην προηγούμενη παράγραφο 
διαδικασία. 

4. Από το ποσό που εισπράττεται υπέρ των ανωτέρω 
Ταμείων παρακρατείται ποσοστό 10% ως δαπάνη βε¬ 
βαίωσης και είσπραξης. 

Άρθρο 6 
Κυρώσεις 

1. Στους αναφερόμενους στο άρθρο 4 υπόχρεους 
που δεν αποστέλλουν εμπρόθεσμα στο Ε.Τ.Ε.Χ. και στο 
Τ.Α.Υ.Α.Π. αντίγραφα των σχετικών συμβάσεων, της κα¬ 
τάστασης καταχώρησης αυτών, της σχετικής μηνιαίας 
δήλωσης και του αντίστοιχου διπλοτύπου είσπραξης, 
επιβάλλεται, με πράξη των Διευθυντών των Ταμείων 
αυτών, ύστερα από απόφαση των Διοικητικών Συμβου¬ 


λίων τους, διοικητικό πρόστιμο που αντιστοιχεί στο 
δέκα τοις εκατό (10%) του οφειλόμενου ή καταβληθέ- 
ντος κατά περίπτωση ποσού, που προκύπτει από τα 
ανωτέρω έγγραφα. Το πρόστιμο αποτελεί έσοδο των 
Ταμείων και καταβάλλεται στην αρμόδια Δ.Ο.Υ. εντός 
30 ημερών από την κοινοποίηση της απόφασης στον 
υπόχρεο. Σε περίπτωση μη καταβολής αυτού, εντός της 
προβλεπομένης προθεσμίας, αποστέλλεται στη Δ.Ο.Υ. 
για βεβαίωση και είσπραξη, σύμφωνα με τον Κώδικα 
Εισπράξεως Δημοσίων Εσόδων. 

2. Σε περίπτωση υποβολής ανακριβούς δήλωσης στην 
αρμόδια Δ.Ο.Υ. ή μη καταβολής του οφειλόμενου πο¬ 
σού από τους κατά περίπτωση υπόχρεους επιβάλλε¬ 
ται με πράξη των Διευθυντών των Ταμείων, ύστερα 
από απόφαση των Δ.Σ. αυτών, διοικητικό πρόστιμο 
που ανέρχεται στο διπλάσιο του οφειλόμενου ποσού 
το οποίο αποτελεί έσοδο των δικαιούχων Ταμείων και 
καταβάλλεται στην αρμόδια Δ.Ο.Υ. εντός 30 ημερών από 
την κοινοποίηση της απόφασης στον υπόχρεο. Σε περί¬ 
πτωση μη καταβολής αυτού, εντός της προβλεπομένης 
προθεσμίας, αποστέλλεται στη Δ.Ο.Υ. για βεβαίωση και 
είσπραξη, σύμφωνα με τον Κώδικα Εισπράξεως Δημο¬ 
σίων Εσόδων. 

Άρθρο 7 
Παράρτημα 

Το έντυπο της δήλωσης της παρ. 1 του άρθρου 3 έχει ως εξής: 


ΕΛΛΗΝΙΚΗ ΔΗΜΟΚΡΑΤΙΑ ΔΙΑΧ. ΕΤΟΣ 20. 

ΥΠΟΥΡΓΕΙΟ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΗΝΑΣ. 

Δ.Ο.Υ. ΑΡ. ΦΑΚ. 

Αριθ. Δηλ. Α.Φ.Μ. 


ΔΗΛΩΣΗ 

Απόδοσης στα Ασφαλιστικά Ταμεία ΕΤΕΧ και ΤΑΥΑΠ (κατά 68% και 32%, αντίστοιχα) του ποσοστού 
10% επί των τηλεοπτικών δικαιωμάτων αθλητικών σωματείων κλπ (αρθ.. 33. Ν. 2800/2000, όπως αυτό 
αντικαταστάθηκε από το άρθρο 14 Ν.3554/2007) 


Αριθμός Σύμβασης 


Συμβαλλόμενοι 

1 . 

2. 


Στοιχεία 

Υπόχρεου 

Ονοματεπώνυμο ή επωνυμία 



Έδρα (Πόλη): Οδός Αριθ.: Τ. Κ.: 

Α.Φ.Μ.: Δ.Ο.Υ.: 

ΣΤΟΙΧΕΙΑ ΤΟΥ ΝΟΜΙΜΟΥ ΕΚΠΡΟΣΩΠΟΥ 

Επώνυμο: Όνομα: Όνομα πατέρα: 

Δ/νση (Πόλη): Οδός: Αριθ.: Τ. Κ.: Τηλ.: 

Α.Φ.Μ. : Δ.Ο.Υ.: 


ΜΗΝΑΣ 

ΚΑΤΑΒΟΛΗΣ 

ΔΙΚΑΙΩΜΑΤΩΝ 

ΣΥΝΟΛΙΚΟΣ ΑΡΙΘΜΟΣ 
ΕΚΔΟΘΕΝΤΩΝ 
ΦΟΡ/ΚΩΝ ΣΤΟΙΧΕΙΩΝ 

ΣΥΝΟΛΙΚΗ ΑΞΙΑ 
ΔΙΚΑΙΩΜΑΤΩΝ 

ΠΟΣΟΣΤΟ 

ΑΠΟΔΟΣΗΣ 

% 

ΟΦΕΙΛΟΜΕΝΟ 

ΠΟΣΟ 

ΑΠΟΔΟΣΗΣ 




10% 


Σύνολο 





ΕΠΙΜΕΡΙΣΜΟΣ 


ΤΑΜΕΙΑ 

ΚΑΕ 

ΠΟΣΟΣΤΟ 

ΠΟΣΟ 

ΕΤΕΧ 

82181 

68% 


ΤΑΥΑΠ 

82543 

32% 



Ο ΛΟΓΙΣΤΗΣ 


(Γόπος-Ημερομηνία) 
Ο ΔΗΛΩΝ 


ΘΕΩΡΗΣΗ ΚΑΙ ΠΑΡΑΛΑΒΗ 

Θεωρήθηκε Α.Χ.Κ. 

. 20 ... 

0 Προϊστάμενος Δ.Ο.Υ. Αρ. Διπλ. Είσπραξης., 


Άρθρο 8 

Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. Από την 
ημερομηνία αυτή καταργείται και κάθε γενική ή ειδική διάταξη που ρυθμίζει το θέμα αυτό διαφορετικά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΑΝΤΩΝΗΣ ΜΠΕΣΑΣ ΒΥΡΩΝ Γ. ΠΟΛΥΔΩΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

